stanford-oval/wikipedia huggingface dataset:
גאורגי זלמה
קורות חיים

נולד בשנת 1906 בטשקנט במשפחתם של אנטולי ואסתר זלמנוביץ'. בשנת 1921 עבר למוסקבה, שם החל לצלם במצלמת קודאק 9 × 12 הישנה. קיבל את חוויית הצילום הראשונה שלו באולפן "פרולטקינו" ובמהלך חזרות תיאטרון למגזין "תיאטרון". הוא המשיך לעבוד בסוכנות "רוספוטו" לשם הגיע כמתלמד ובמהרה החל לעבוד באופן עצמאי.
בשנים 1924 – 1927 עבד ככתב צלם של הסוכנות במולדתו באוזבקיסטן, אפגניסטן (אנ'), איראן ומרכז אסיה. פורסם ב"פראוודה (אמת) המזרח". בשנת 1927 גויס לשורות הצבא האדום, שירת במוסקבה. לאחר השחרור למילואים בשנת 1929 חזר לטשקנט לזמן קצר.
לאחר שחזר למוסקבה פרסם את צילומיו במגזין "צילום סובייטי", צילומיו צולמו במצלמת לייקה. לאורך כל שנות ה-30 הוא נסע למשימות צילום במכרות ומפעלים של דונבאס, לחוות קולקטיביות של אזור טולה ולאימונים של הצבא האדום בחוף הים השחור.
עבד עם רומן כרמן (רו') על הפרויקטים "ברית המועצות משמיים" ו-"10 שנים של הרפובליקה הסוציאליסטית הסובייטית של יקוטיה", שפורסמו בכתב העת "ברית המועצות באתר בנייה". עבד גם עם מקס אלפרטום ואלכסנדר רודצ'נקו.
במהלך מלחמת העולם השנייה שירת כאינטנדנט (מעמד דמוי עובד צה"ל לדרגות תומכות לחימה) בדרגה השלישית, ככתב העיתון איזווסטיה, בחזיתו במולדובה, אודסה ואוקראינה. התצלומים המפורסמים ביותר שלו צולמו במהלך קרב סטלינגרד, שם נלחם בחורף 1942–1943. הוא יצר תיעוד מהלך הקרבות בעיר. חבר במפלגה הקומוניסטית.
לאחר המלחמה עבד במגזין "אוגוניוק", ומאז 1962 - בסוכנות "חדשות" (רו').
נפטר בשנת 1984.
בנו במאי הקולנוע טימור זלמה.
העבודות שלו באוספים

המוזיאון לאמנות מודרנית, ניו יורק
ספרים בהשתתפות עבודותיו

תצלומי צבע בספר "10 שנות לטביה הסובייטית", 1950 (ברוסית)
"אנתולוגיה של הצילום הסובייטי, 1917 - 1940", 1986 (ברוסית)
"אנתולוגיה של הצילום הסובייטי, 1941 - 1945", 1987 (ברוסית)
PROPAGANDA & DREAMS‏, 1999 ISBN 3-908161-80-0 (באנגלית)
אזכורים בספרות

ג'צ'ודקוב. כתב והחיים. // מגזין "הצילום הסובייטי", 1980, מס' 12 (ברוסית)
הערות שוליים

↑  דף על הענקת העיטור באתר "גבורת העם" (ברוסית)
| --- | --- |
בקרת זהויות :  NLI: 987007580115805171  PLWABN: 9810566896405606  BnF: cb14062476s (data)  GND: 136443710  ISNI: 0000 0001 0879 1466  LCCN: n2005016593  LNB: 000223017  NKC: jo2006333689  PIC: 19476  RKD: 380848  SUDOC: 172666821  ULAN: 500116865  VIAF: 24003603   WorldCat (עם VIAF): 24003603
ג'ף המילטון

| --- | --- |

המילטון, 2018
 לידה:  4 באוגוסט 1953 (בן 71) ריצ'מונד, אינדיאנה, ארצות הברית 
 מוקד פעילות:  ארצות הברית 
 תקופת הפעילות:  מ-1975 
 מקום לימודים:  תיכון ריצ'מונד, בית הספר למוזיקה ג'ייקובס 
 סוגה:  ג'אז 
 כלי נגינה:  מערכת תופים 
 www.hamiltonjazz.com
 
ג'ף המילטון (באנגלית: Jeff Hamilton; נולד ב-4 באוגוסט 1953) הוא מתופף ג'אז אמריקאי, השותף להובלת תזמורת הג'אז של קלייטון-המילטון, עם ג'ון קלייטון.
קריירת מוזיקה

המילטון נולד ב-4 באוגוסט 1953 בריצ'מונד, אינדיאנה ולמד באוניברסיטת אינדיאנה. משנת 1975 היה חבר בשלישיית מונטי אלכסנדר, ולאחר מכן בתזמורת של וודי הרמן בין השנים 1977–1978. הוא היה חבר ב-L.A. Four, איתה הקליט שישה אלבומים. הוא מוביל את תזמורת הג'אז של קלייטון-המילטון יחד עם ג'ף קלייטון וג'ון קלייטון. הוא גם מוביל שלישייה משלו, עם ג'ון המר (Jon Hamar) על הבס וטמיר הנדלמן על הפסנתר.
המילטון עבד עם אלה פיצג'רלד, רוזמרי קלוני, תזמורת קאונט בייסי, אוסקר פיטרסון וריי בראון. הוא קיים סיבוב הופעות עם דיאנה קרול וניגן בכמה מאלבומיה.
ציוד

המילטון היה בעלים משותף של מצילות הבוספורוס (Bosphorus Cymbals). לאחר מכן הוא הקים חברת מצלתיים משלו, Crescent Cymbals, עם מייקל ווסביין, ביל נורמן והמתופף סטנטון מור. סביאן קנתה את Crescent Cymbals ומפיצה אותם מחדש כ"סדרה מרוקעת ביד". הוא גם מנגן בתופי Mapex Black Panther ובראשי תוף Remo (Fiberskyn 3 Diplomat) והמקלות והמברשות המזוהים איתו.
דיסקוגרפיה > כמנהיג

Indiana (Concord Jazz, 1992)
It's Hamilton Time (Lake Street, 1994)
Live! (Mons, 1996)
Dynavibes (Mons, 1997)
Hamilton House: Live at Steamers (Mons, 2000)
Hands On (Mons, 2002)
The Best Things Happen (Azica, 2004)
From Studio 4, Cologne, Germany (Azica, 2006)
Symbiosis (Capri, 2009)
Red Sparkle (Capri, 2012)
Time Passes On (Jazzed Media, 2012)
The L.A. Session (In + Out, 2013)
עם L.A. 4
1978 Just Friends
1978 Watch What Happens
1979 Live at Montreux
1980 Zaca
1981 Montage
1982 Executive Suite
דיסקוגרפיה > כמתופף מלווה

עם מונטי אלכסנדר
1977 Live in Holland
1979 Facets
1983 Reunion in Europe
1986 Li'l Darlin'
עם ריי בראון
1979 Live at the Concord Jazz Festival
1988 Bam Bam Bam
1988 Summer Wind: Live at the Loa
1989 Black Orpheus
1991 Georgia on My Mind
1991 Three Dimensional
1994 Don't Get Sassy
עם בני קרטר
Elegy in Blue (MusicMasters, 1994)
עם דיאנה קרול
1993 Stepping Out
1999 When I Look in Your Eyes
2001 The Look of Love (Diana Krall album)|The Look of Love
2002 Live in Paris (Diana Krall album)|Live in Paris
2006 From This Moment On (album)|From This Moment On
2009 Quiet Nights (Diana Krall album)|Quiet Nights
2017 Turn Up the Quiet
2020 This Dream of You
עם סקוט המילטון
1979 Tenorshoes
1991 Race Point
עם רוזמרי קלוני
1979 Rosemary Clooney Sings the Lyrics of Ira Gershwin
1989 Show Tunes
1994 Still on the Road
2000 Brazil
עם ארנסטין אנדרסון
1979 Sunshine
1983 Big City
1989 Boogie Down
עם ג'ין האריס
1987 Tribute to Count Basie
1989 Listen Here!
1989 Live at Town Hall N.Y.C.
עם מייקל בובלה
2005 It's Time
2007 Call Me Irresponsible
עם אחרים
1977 Soul Fusion, Milt Jackson
1979 Conception, Ted Nash
1981 East of Suez, Jackie and Roy
1982 Latin Odyssey, Laurindo Almeida
1987 Spontaneous Combustion, Barney Kessel
1988 Perfect Match, George Shearing
1988 Reunion, Mel Tormé
1991 Unforgettable... with Love, Natalie Cole
1992 Full Circle, Jackie and Roy
1992 In Tribute, Diane Schuur
1992 Midnight Sun, Herb Alpert
1993 Take a Look, Natalie Cole
1993 Back to Broadway, Barbra Streisand
1994 Timepiece, Kenny Rogers
1994 Holly & Ivy, Natalie Cole
1996 Prelude to a Kiss: The Duke Ellington Album, Dee Dee Bridgewater
1998 Manilow Sings Sinatra, Barry Manilow
1998 These Are Special Times, Céline Dion
2004 Reneé Olstead, Renee Olstead
2006 Dear Mr. Sinatra, John Pizzarelli
2008 Blues & Beyond, WDR Big Band
2012 It's a Wonderful World, Stacey Kent
2012 Kisses on the Bottom, Paul McCartney
2014 Life Journey, Leon Russell
הערות שוליים

↑  Yanow, Scott. "Jeff Hamilton | Biography & History | AllMusic". AllMusic. נבדק ב-2 בינואר 2017. {{cite web}}:  (עזרה)
↑  "Jeff Hamilton | Credits | AllMusic". AllMusic. נבדק ב-2 בינואר 2017. {{cite web}}:  (עזרה)
| --- | --- |
בקרת זהויות :  NLI: 987007277006005171  BNE: XX4709297  BnF: cb13894925m (data)  GND: 134396723  ISNI: 0000 0003 7388 7768  LCCN: n80120377  MusicBrainz: c651405a-bdf8-4028-9400-cd08e9e74b41  NKC: xx0042893  NTA: 097895725  SUDOC: 080784437  VIAF: 196364   WorldCat (עם VIAF): 196364
ד'קס"ח

ד'קס"ח (4168)  היא שנה עברית  אשר  החלה ביום א' בתשרי, אור ל-19 בספטמבר 407 (לפי הלוח היוליאני, שהיה נהוג אז), והסתיימה ביום כ"ט באלול, 6 בספטמבר 408. שנה מסוג הכז, איננה מעוברת, ואורכה 354 ימים. זו שנה שלישית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
גייל ות'רס

| --- | --- |

גייל ות'רס
 סוג:  דמות בדיונית
 הופעה ראשונה:  "צעקה" (1996)
 הופעה אחרונה:  "צעקה 6" (2023)
 יוצרים:  קווין וילאמסון
 גילום הדמות:  קורטני קוקס
 מידע
 כינויים:  גברת ות'רס
 סטטוס:  פעיל
 גיל:  59
 תאריך לידה:  1964
 גזע:  נקבה
 מקצוע:  כתבת חדשות סופרת מנחת טלוויזיה
 אזרחות:  ארצות הברית 
 מקום מגורים:  וודסבורו, קליפורניה, ארצות הברית הוליווד, קליפורניה ניו יורק
 דמויות קשורות
 משפחה:  דיואי ריילי (גרוש, מת) טייטום ריילי (גיסה, מתה) גברת ריילי (חותנת)
 חברים:  סידני פרסקוט קני בראון (מת) ג'ואל מארק קינקייד ג'ניפר ג'ולי (מתה) סמנתה קרפנטר טרה קרפנטר
 אויבים:  גוסטפייס
 
גייל ות'רס (באנגלית: Gale Weathers) היא דמות בדיונית לצד סידני פרסקוט ודיואי ריילי בסדרת סרטי "צעקה". הדמות נוצרה על ידי קווין וילאמסון, ומגולמת על ידי השחקנית האמריקאית, קורטני קוקס, הדמות הופיעה לראשונה בסרט צעקה (1996), ועוד חמישה סרטי המשך: צעקה 2, צעקה 3, צעקה 4, צעקה (2022) וצעקה 6. קוקס מחזיקה שיא של היותה כשחקנית היחידה שהופיעה בכל סרטי צעקה, וזכתה בפרס MTV בסצנה של גייל ות'רס נגד גוסטפייס, בקרב הטוב ביותר בסרט, צעקה 6, זוהי הסצנה שבה גוסטפייס מקיים אינטראקציה עם גייל בטלפון בפעם הראשונה בזיכיון, ולאחר זמן קצר, תוקף אותה ומתנהל קרב אלים.
גייל ות'רס מופיעה בסרטי צעקה כסופרת ועיתונאית שאפתנית, בעלת רצון חזק, בהתחלה, הדמות נבנתה כאנטגוניסט, אך לאחר מכן מאחדת כוחות עם סידני פרסקוט (נב קמפבל) ודיואי ריילי (דייוויד ארקט), ולבסוף מתאהבת ומתחתנת איתו, וביחד הם משלבים כוחות לעצור את גוסטפייס.
הופעות בזיכיון > צעקה (1996)

לאחר שגוסטפייס תקף את סידני פרסקוט, מתנהל סכסוך בין גייל ות'רס לסידני, בכך שגייל כתבה ספר המזכה את קוטון ווירי, הנאשם על רצח אמה של סידני, מורין פרסקוט, וכי קוראת לה שקרנית בכך שסידני האשימה אותו ברצח. גייל ודיואי מגיעים אל המסיבה בביתו של סטו מאכר, וכי מודיעים לסידני שאביה לא נמצא, אשר נמצאים במסיבה, בילי לומיס, בן זוגה של סידני, סטו מאכר, העורך מסיבה בביתו, סידני, טייטום, חברתה של סידני ורנדי מיקס, חבר ילדות של סידני. גייל משתילה מצלמה זעירה. טייטום נהרגת על ידי גוסטפייס, ורנדי מקבל שיחת טלפון על מותו של המנהל שקרה באותו יום על ידי גוסטפייס. רוב אורחי המסיבה נוסעים אל בית הספר. סידני, רנדי, גייל, דיואי, קני, סטו ובילי נשארו מאחור דיואי מקבל הודעה שרכבו נמצא ביער הסמוך, והולך יחד עם גייל ומתנהל ביניהם קשר רומנטי. כשסידני ובילי לבד בחדר של הוריו של סטו, הרוצח מפתיע אותם ורוצח את בילי, וסדיני בורחת למכונית של גייל, ושם היא פוגשת את קני, ולאחר שניות ספורות מת. דיואי וגייל מגיעים למכונית ודיואי מזהה שזו מכוניתו של ניל פרסקוט, אביה של סידני, והשניים ממהרים לבית. דיואי נכנס לבית בעוד גייל מחכה בחוץ. מיד לאחר מכן גייל מבחינה שהיא עומדת בשלולית דם אשר נכנסת לרכב שלה ומתחילה לנסוע. גופתו של קני נופלת על השמשה וגייל כמעט מאבדת שליטה על הרכב, לאחר שגופתו של קני נופלת, גייל כמעט דורסת את סידני ולכן היא סוטה מהכביש, מתנגשת בעץ ומאבדת את הכרתה. סידני חוזרת אל הבית, ומגלה שדיואי נדקר. סטו ורנדי מאשימים אחד את השני לעיני סידני, ולוקחת את האקדחו של דיואי ונועלת אותם מחוץ לבית. בילי מתגלה כחי, ורנדי נכנס אל הבית, וטוען כי סטו יצא מדעתו, ובילי מצטט "כולנו יוצאים קצת מדעתנו לפעמים", (משפט מהסרט "פסיכו"), ויורה ברנדי, סטו נכנס אל הבית והוא ובילי מספרים לסידני ששניהם הרוצחים, וכי הם רצחו את אמה של סידני, והפלילו את קוטון וירי על הרצח. המניע של בילי היה על כך שאמו נטשה אותו, משום שאביו ניהל רומן עם אמה של סידני. גייל קמה מחדש על רגליה, מנסה לירות על בילי, אך שכחה את נצרת האקדח, ובילי תוקף אותה, לאחר המאבק בין בילי וסטו לסידני, הורגת את השניים בעזרתה של גייל.
הופעות בזיכיון > צעקה 2

כעבור שנתיים, סידני כעת סטודנטית בקולג', ובת זוגו של דרק. ושוב מתנהל סכסוך בין גייל לסידני, בכך שמנסה לנהל סכסוך בין סידני לקוטון ווירי, וכי יצא לאקרנים הסרט "דקירה" סרט המבוסס על ספר שכתבה גייל על הרציחות בוודסבורו שנה קודם לכן, וגם לסקר את הרצח של ניל ומורין, הוריה של סידני. יום למחרת, גייל, דיואי, רנדי וג'ואל, הצלם של גייל, דנים על שלושת הנרצחים האחרונים על ידי שובו של גוסטפייס, ג'ואל מתפטר כי חושש על חייו כי שם משפחתו דומה לשם משפחתה של הנרצחת האחרונה, רנדי מקבל שיחת טלפון מתגרה מגוסטפייס, ומודיע לו שהוא צופה בהם. גייל ודיואי הולכים לחפש סטודנטים המדברים בטלפון במחשבה שאחד מהם הוא הרוצח בזמן שרנדי מנסה למשוך את השיחה. כשהוא מתקרב לרכבה של גייל הרוצח מתגלה בפנים, מושך את רנדי ורוצח אותו. דיואי וגייל חוזרים אל המכונית ורואים את גופתו של רנדי. דיואי וגייל הולכים אל בית הקולנוע, אשר נרצחו שם פיל ומורין על מנת לבדוק את מצלמות האבטחה כדי לחפש רמזים לגבי זהות הרוצח, לדיואי וגייל מתקשר שוב קשר רומנטי, אך גוסטפייס דוקר את דיואי. סידני מגיעה אל אולם הקולנוע ורואה את דרק קשור, אך גוסטפייס מתגלה מולה, וחושף את זהותו כמיקי אלטירי, ידיד של סידני מהקולג', וטוען שעושה זאת בשביל להתפרסם על כך שרצח. ומתגלה שותפו של הרוצח, וזוהי ננסי לומיס, אמו של בילי לומיס רוצה לנקום בסידני בכך שהרגה את בנה. ננסי המחזיקה בגייל כבת ארובה, יורה במיקי על מנת להסיר איום פוטנציאלי, ומיקי יורה בגייל. קוטון ווירי וסידני הורגים יחד את ננסי, ומיקי מתגלה כחי, אך נורה על ידי גייל וסידני.
הופעות בזיכיון > צעקה 3

כעבור שלוש שנים, סידני פרסקוט מתגוררת בבית בדרום קליפורניה. שם היא חיה הרחק מהעיר, וגייל שכבר לא מחפשת תהילה, אך מחפשת מסקנה על עברה המסתורי של מורין פרסקוט, עליה כתבה ספר מצליח. יום למחרת, מארק קינקייד, בלש משטרה, מיידע לגייל ודיואי על הרצח של קוטון ווירי. גייל מבקרת בסט צילומים של הסרט "דקירה: בחזרה לוודסבורו" ופוגשת על הסט את השחקנית ג'ודי יורגנשטרן, תחת שם הבמה ג'ניפר ג'ולי (פארקר פוזי), אשר מככבת בסרט "דקירה 3" את גייל ות'רס. דיואי וגייל "נפרדו", והם מרבים להתווכח. לאחר שורה של רציחות, הרוצח מתגלה כרומן ברידג'ר, במאי הסרט "דקירה", הוא מסביר לסידני שהוא אחיה למחצה, ושאמה עברה אונס קבוצתי, ומסרה את רומן לאימוץ, רומן בעיקר כעס על כך שהחיים שהיו לסידני עם אמה, מורין, ולטענתו היו צריכים להיות שלו ורוצה לסיים את הכול בכך שיהרוג אותה. השניים מתאבקים אחד בשנייה, וסידני כמעט נהרגת במאבק האלים, אך דוקרת את רומן, דיואי וגייל מוצאים את סידני לאחר הקרב, אך רומן הגוסס מנסה שוב להרוג את סידני, ודיואי יורה בראשו ומחסל את רומן. למחרת, דיואי מציע נישואין לגייל בביתה של סידני, השלושה צופים בסרט, וכשסידני סוגרת את הדלת, וכעבור כמה רגעים נפתחת, מבינה סידני שאין לה כבר ממה לחשוש ולהרגיש חופשיה.
הופעות בזיכיון > צעקה 4

15 שנה לרציחות וודסבורו, סידני פרסקוט חוזרת אל בית ילדותה, וודסבורו, כדי לפרסם את ספרה, וגייל ות'רס ריילי, נאבקת במחסום כתיבה. גייל מנסה לפענח את מסע הרציחות עד כה, ומגייסת עזרה על ידי שני תלמידים אשר הם חובבי קולנוע, צ'רלי ווקר ורובי מרסר, צ'רלי טוען שהרוצח משתמש בחוקי רימייק כדי לרצוח, וכי טוען גם שהרוצח צפוי לתקוף במסיבת 15 שנה לרציחות וודסבורו המתקיימת באותו לילה. גייל נפצעת על ידי גוסטפייס במסיבה, ודיואי לוקח אותה אל בית החולים. צ'רלי מתגלה כגוסטפייס, בכך שקירבי, חברתה הטובה של ג'יל, "הצילה אותו" ונדקרת בבטנה. סידני מתאבקת בצ'רלי ומנסה לברוח, אך מתגלה גוסטפייס נוסף, וזוהי ג'יל, בת דודתה של סידני, המניע של צ'רלי וג'יל היה להיות מפורסמים כ"ניצולים" ומפלילים את טרבור, בן זוגה של ג'יל, כגוסטפייס. טרבור נורה ומת על ידי ג'יל. ג'יל מצהירה לסידני כי היא רוצה את כל התשומת לב שהיא מקבלת. לאחר מכן השניים רוצים לדקור ולפצוע אחד את השנייה כדי ליצור את האשליה כי הם הותקפו על ידי טרבור. ג'יל בוגדת בצ'רלי אשר דוקרת אותו בליבו ומת. ג'יל דוקרת את סידני בבטנה, וטוענת, כי היא "מתה", ג'יל פוצעת ודוקרת את עצמה כדי להעלים ראיות.
דיואי מודיע בבית החולים לג'יל שסידני חייה, ואומרת לו כי אותו דקירה בכתף יש גם לגייל. דיואי וגייל מבינים, כי איך ג'יל יודעת איפה גייל נדקרה, בזמן שג'יל פוצעת את סידני וחונקת אותה, גייל מסיחה את דעתה של ג'יל, וסידני מחשמלת אותה באמצעות דפיברילטור. ג'יל קמה מחדש על רגליה ג'יל הגוססת מנסה לדקור את סידני אך יורה בה בחזה ומתה.
הופעות בזיכיון > צעקה (2022)

25 שנה לרציחות וודסבורו, גייל שכבר גרושה מדיואי במשך שנתיים, וסם קרפנטר המגלה לאחותה שנדקרה אנושות על ידי גוסטפייס, טרה קרפנטר, שאביה הביולוגי הוא בילי לומיס, לאחר שסם וריצ'י, בן זוגה של סם, מבקשים עזרה מדיואי, אך מגרש אותם. דיואי מזהיר את סידני וגייל כי מסע הרג חדש של גוסטפייס קורה כעת. לאחר המוות של ג'ודי היקס, "שריף וודסבורו", ו-וס היקס, ידיד של טרה, דיואי וגייל נפגשים בזירת הרצח, וסם מגלה כי אף אחד לא שומר על טרה בבית החולים, גוסטפייס תוקף את טרה וריצ'י, אך דיואי מונע מגוסטפייס לתקוף אחרי שירה בו, אך גוסטפייס הורג את דיואי. סידני פוגשת את גייל שמתאבלת על מותו של דיואי, סידני וגייל רוצות לעזור לסם לעצור את הגוסטפייס, אך מסרבת ועוזבת את העיר עם טרה וריצ'י, וסידני שמה מכשיר מעקב ברכבו של ריצ'י, טרה שכחה את המשאף שלה, וטוענת שהוא נמצא בביתה של אמבר אשר עורכת מסיבה, השלושה מגיעים אל ביתה, וסם מודיעה לסידני שזהו הבית של סטו מאכר, שעשו בו את הטבח, צ'אד נדקר על ידי גוסטפייס, ובשלב מסוים כולם מאשימים את כולם (חבריה של טרה), והחשודה העיקרית זאת ליב, אשר מצהירה לאמבר שהיא לא הרוצחת, וכי אמבר "יודעת" זאת ויורה בליב ומתגלה כגוסטפייס. סם רואה מוצאת את טרה קשורה בארון. גייל וסידני מגיעות אל ביתה של אמבר, אשר מעמידה פנים שהיא "נדקרה", אך השתיים לא מאמינות לה ואמבר יורה בגייל ופוצעת אותה, גייל אומרת לסידני שלא תוותר בשביל דיואי. סידני יורה בשגגה בריצ'י בזמן שגוסטפייס תוקף אותה, נוצר בין סידני לגוסטפייס מאבק וסם לוקחת את אקדחה של סידני ומכוונת על הגוסטפייס, אך ריצ'י דוקר אותה ומתגלה כגוסטפייס וכבן זוגה של אמבר, המניע שלהם היה ליצור סרט "דקירה" חדש בגלל אכזבתם של הסרט הקודם, אז השניים החליטו לצאת למסע הרג חדש ולהחזיר את צוות השחקנים המקורי. אמבר מחפשת את טרה, אך לא מוצאת ולאחר זמן קצר טרה תוקפת אותה אך אמבר מצליחה להכניע אותה, נוצר מאבק אלים בין גייל וסידני לאמבר, ואמבר מודה בזאת שהיא הרגה את דיואי, גייל מצליחה להעלות אותה באש, וריצ'י נדקר פעמים רבות בגופו ומת על ידי סם. אמבר שפניה שרופות, קמה מחדש על רגליה ותוקפת שוב, אך טרה יורה בראשה. התאומים, מינדי וצ'אד נלקחים אל בית החולים. סם מודה לגייל וסידני על עזרתן, וגייל אומרת לסידני שלא תכתוב על הרציחות שקרו אמש, אלא תכתוב מחווה לדיואי.
הופעות בזיכיון > צעקה 6

אחרי אירועי הסרט הקודם, טרה וסם עוזבות לניו יורק. אחרי שגוסטפייס תקף אותם, הם הולכות אל תחנת המשטרה ופוגשות את הבלש ויין ביילי וקירבי ריד, אשר שרדה את רציחות וודסבורו ב-2011, השתיים יוצאות מן תחנת המשטרה, ופוגשות את גייל, ומתנהל סכסוך, בכך שגייל אמרה לסם שלא תכתוב על רציחות וודסבורו שקרו לפני שנה, ובכל זאת כן רשמה על הרציחות, אך לא רשמה מחווה לדיואי, גייל מצהירה לסם ולטרה, כי סידני ומשפחתה "הסתתרו" – בגלל התקיפה האחרונה שקרתה בוודסבורו. מאוחר יותר בלילה, גוסטפייס תוקף את סם, מינדי, אניקה וקווין, לאחר מכן, קווין, בתו של ויין ביילי, ואניקה נהרגו, החשוד העיקרי הוא אית'ן שלא היה באותו לילה. ויין, קירבי, גייל, וכל הקבוצה, מגיעים לבית קולנוע נטוש שגייל מצאה, ובו הוקם מקדש לרוצחי ה"גוסטפייס". מאוחר יותר באותו יום, הקבוצה מאתרת את גוסטפייס, אשר הוא בדרכיו לביתה של גייל. גוסטפייס מתקשר לראשונה לגייל, ומתגרה בה על כך במותו של דיואי, ונוצר ביניהן מאבק מתמשך, גוסטפייס מכניע את גייל, אך סם וטרה מגיעות בזמן לדירתה ומונעות ממנו להרוג אותה. גייל הגוססת אומרת לסם, שתאמר לסידני שגוסטפייס "מעולם לא תפס אותה", הקבוצה וקירבי מנהלים תוכנית כדי לעצור וללכוד את הגוסטפייס, אך התוכנית משתבשת בכך ש-ויין מצהיר לסם בשיחת טלפון שקירבי פוטרה מה-FBI חודשיים קודם לכן, שני גוסטפייס דוקרים את צ'אד אנושות, ולבסוף הגוסטפייס מתגלה כ-ויין ביילי בזמן שיורה בקירבי, ביחד עם שני ילדיו, אית'ן וקווין, אשר התחזתה למתה, המניע שלהם היה לנקום את מותו של ריצ'י, בכך שסם רצחה אותו. אית'ן נדקר בפיו על ידי טרה, וסם יורה בראשה של קווין, סם דוקרת את ויין למוות. גייל מתגלה כחייה, ואותו דבר גם קירבי וצ'אד.
ליהוק הדמות

קוקס שכיכבה באותו הזמן בסדרת הסיטקום, חברים, של רשת הטלוויזיה NBC. ההפקה רצתה פנים מוכרות לתפקיד כתבת החדשות, גייל ות'רס, והציעו זאת גם לברוק שילדס ולג'יין גארופלו. קוקס רצתה את התפקיד מהסיבה שרצתה להיות סוג של "רעה", שעומדת בניגוד לתפקידה ב"חברים". ובזכות מאמצה, קוקס קיבלה את התפקיד.
הערות שוליים

↑  The Ultimate Guide to the Best 1,000 Modern Movies on DVD and Video
1 2  Courteney Cox Officially Returning For Scream 6
1 2  B.J. Colangelo, Scream 6 Will See Courteney Cox Break A Cool Horror Movie Record, Film/, ‏18 July 2022
↑  Saturn Award
↑  Wes Craven (Director) (1996). Scream (DVD). United States: Dimension Films.
↑  Wes Craven (Director) (1997). Scream 2 (DVD). United States: Dimension Films.
↑  Wes Craven (Director) (2000). Scream 3 (DVD). United States: Dimension Films.
↑  Wes Craven (Director) (2011). Scream 4 (DVD). United States: Dimension Films.
↑  Daniel Farrands (Director) Thommy Hutson (Writer) (April 6, 2011). Scream: The Inside Story (TV). United States: The Biography Channel Video.
↑  Wes Craven (September 26, 2000). Behind the 'Scream' documentary from Ultimate Scream Collection (DVD). United States: Dimension Home Video.
| צעקה |
| --- | --- | --- |
| סרטים | צעקה (1996) • צעקה 2 (1997) • צעקה 3 (2000) • צעקה 4 (2011) • צעקה (2022) • צעקה 6 (2023) |  |
| שחקנים | נב קמפבל • קורטני קוקס • דייוויד ארקט • מליסה באררה • ג'נה אורטגה |  |
| דמויות | גוסטפייס • סידני פרסקוט • גייל ות'רס • דיואי ריילי • קייסי בקר |  |
גוסטב הורן

| --- | --- |

 לידה:  22 באוקטובר 1592 אורביהוס, שוודיה 
 פטירה:  10 במאי 1657 (בגיל 64) Skara, שוודיה 
 מדינה:  שוודיה 
 בן או בת זוג:  Kristina Oxenstierna (22 ביולי 1628–6 באוגוסט 1631) Sigrid Bielke (9 ביולי 1643–10 במאי 1657) 
 צאצאים:  Agneta Horn, Eva Horn, Axel Horn, Gustaf Carl Horn 
 דרגה:  fältmarskalk 
 פעולות ומבצעים
 מלחמת שלושים השנים  קרב נורדלינגן  קרב ברייטנפלד  מלחמת תורסטנסון 
 
הרוזן גוסטב הורן (בשוודית: Count Gustav Horn; ‏22 באוקטובר 1592 – 10 במאי 1657) היה רוזן שוודי ששימש כמפקד צבא שוודיה במהלך מלחמת שלושים השנים. נפל בשבי במהלך קרב נורדלינגן (1634).
ביוגרפיה

הורן נולד ב-22 באוקטובר 1592 למשפחת אצולה בשוודיה ולמד באוניברסיטאות שונות בגרמניה ובהולנד. התגייס לצבא והפך לאחד מחביבי המלך גוסטבוס אדולפוס. פיקד על הצבא השוודי במלחמות עם רוסיה ופולין ועם פתיחת מלחמת שלושים השנים מונה למפקד הצבא.
פלש לגרמניה יחד עם המלך ונטל חלק חשוב בקרב ברייטנפלד (1631) אולם אז נפרדו שני המצביאים וכעבור זמן מה מת המלך בקרב ליצן למרות שהקרב הסתיים בניצחון שוודי משכנע למדי. והקנצלר אקסל אוקסנסטירנה היה כעת השליט המעשי של המדינה הוראתו לגנרלים הייתה חד משמעית להמשיך להילחם.
כעת נטלו הצבאות הקיסריים את היוזמה ופלשו בשנית לסקסוניה הם כבשו את העיירה רגנסבורג והטילו מצור על נורדלינגן, בעיר חנו כוחות שוודיים תחת פיקודו של הורן וכוחות סקסוניים תחת פיקודו של ברנאר דה סקס - וויימאר. הכוחות הקתוליים היו גרמנים תחת פיקודו של פרדיננד השלישי וספרדים תחת פיקודו של פרדיננד מאוסטריה, תת-קרדינל ספרד, השוודים הבינו שעליהם להתקיף את הקתולים בטרם יתקיפו הם אולם ההתקפה נחלה כישלון חרוץ והורן נפל בשבי. מספר שנים הוא נמק בכלא הגרמני בזמן שיוהאן באנר מילא את מקומו ב-1642 הוא הוחלף תמורת שלושה גנרלים קיסריים (אחד מהם היה יוהאן פון וורת). לאחר שחרורו המשיך ללחום בצבא שוודיה ופיקד על הצבא השוודי לצד לנארט תורסטנסון במהלך מלחמת תורסטנסון נגד דנמרק.
ד'קס"ז

ד'קס"ז (4167)  היא שנה עברית  אשר  החלה ביום א' בתשרי, אור ל-30 באוגוסט 406 (לפי הלוח היוליאני, שהיה נהוג אז), והסתיימה ביום כ"ט באלול, 18 בספטמבר 407. שנה מסוג השג, היא מעוברת, ואורכה 385 ימים. זו שנה שנייה לשמיטה.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ג'יישון טייט

| --- | --- |

טייט (מימין) במדי אוניברסיטת המדינה של אוהיו, 2017
 לידה:  28 באוקטובר 1995 (בן 28) טולידו, אוהיו, ארצות הברית
 עמדה:  סמול פורוורד
 גובה:  1.93 מטר
 מספר:  8
 מכללה:  אוניברסיטת המדינה של אוהיו
 דראפט:  לא נבחר, 2018
 קבוצות כשחקן
 2018–2019   2019–2020   2020–:  אנטוורפ ג'יינטס   סידני קינגס   יוסטון רוקטס
 הישגים כשחקן
 חמישיית הרוקיז של העונה ב-NBA‏ (2021)   חמישיית העונה של הליגה האוסטרלית‏ (2020)   זכייה בגביע הבלגי (2019)   אולסטאר הליגה הבלגית (2019)   חמישיית ההגנה של הליגה הבלגית (2019)
ג'יישון טייט (באנגלית: Jae'Sean Tate; נולד ב-28 באוקטובר 1995) הוא כדורסלן אמריקאי, המשחק בקבוצת יוסטון רוקטס בליגת ה-NBA, בעמדת הסמול פורוורד.
ראשית חייו

טייט הוא בנו הבכור של ג'רמיין טייט, ששיחק כדורסל באוניברסיטת המדינה של אוהיו בעונת 1996/1997, בטרם עבר לאוניברסיטת סינסינטי, ובהמשך עבר לשחק כדורסל מקצועני מחוץ לארצות הברית. אימו, קורי קיי, נדקרה למוות ב-31 ביולי 2004, בידי בן זוגה דמיאן בולס, שהורשע ברצח שלוש שנים לאחר מכן. לאחר מות אימו, עבר טייט למשמורת אביו ואימו החורגת ג'ניס שגידלו אותו לצד שלושת ילדיהם. בצעירותו עבר טייט סדנת שליטה בכעסים בשל התפרצויות זעם.
קריירת משחק בתיכון

טייט למד בתיכון פיקרינגטון (אנ'), שבו הצטיין בכדורסל ובפוטבול. הוא שיחק פוטבול בעמדות הדפנסיב אנד והטייט אנד לפני שנפצע בכתפו, ומאז התמקד בכדורסל. בתיכון, היה חברו לקבוצה של קאריס לוורט, שהגיע גם הוא ל-NBA. בעונתו הראשונה, טייט רשם על שמו את סל הניצחון במשחק הפלייאוף של הקבוצה מול מריון-פרנקלין מקולומבוס. בעונתו השנייה, קבוצתו השיגה מאזן של 26 ניצחונות ו-2 הפסדים, וזכתה באליפות הדרג הראשון לשנת 2012, כשגברה בגמר על קבוצת טולדו ויטמר. בעונתו השלישית והרביעית נכלל בחמישייה הראשונה של האזור (קונפרנס). בשנתו השלישית נפצע שוב בכתף, פציעה שקיצרה עבורו את העונה, אך עדיין סיים את העונה עם ממוצעים של 22.3 נקודות, 12 ריבאונדים ו-3 אסיסטים למשחק. בסיום קריירת התיכונים שלו, דורג על ידי ESPN בתור השחקן הטוב ביותר באוהיו והפורוורד ה-15 הטוב במדינה.